1896年，时任两江总督署理南洋大臣张之洞奏请修建经吴淞至江宁府（今南京）个铁路线。先期修建淞沪铁路，勒1897年动工，次年完成。1905年，沪宁铁路开始动工兴建。1906年，上海至无锡段竣工试运行，次年无锡至常州段完成，1908年，沪宁铁路全线通车。迭歇，沪宁铁路上海车站设置勒今朝个恒丰路附近，即今上海站址。由于该站为沪宁铁路全线顶东面隻车站，告咾叫渠东站。但东站迭歇距离租界核心地区仍就相对较远，齐巧淞沪铁路搭沪宁铁路并轨，告咾决意向东延伸，末脚确定勒毗邻公共租界北区个宝山路天目路附近造新站房，即沪宁铁路上海站，因勒拉上海市区北侧，告咾又叫渠上海北站。1913年，宋教仁预备勒迭𡍲乘车北上组建国会，但最后畀刺杀，末脚勒沪宁铁路医院走脱。